**Referat fra bestyrelsesmøde i UdeskoleNet**

På Økolariet i Vejle, den 22. april 2013

Tilstede er Dorte Vind, Karen Barfod, Jan Wilkers og Malene B. (ref).

Referatet er ikke skrevet helt kronologisk, da snakken gik og ideerne kom dryppede.

**1) Næste møde**

Forårets møde er pga. lock out flyttet til efteråret. Program og sted er det samme.

* Tid: 7. – 8. oktober 2013
* Sted: Jærgerforbundets station i Kalø Vig
* Tema: Udeskole og drenge + brug af eksterne undervisere fra frivillige organisationer

|  |  |
| --- | --- |
| Opgaver: Næste møde | Hvem |
| Workshopholdere vil gerne stille op igen. |  |
| Syddjurs Naturskole vil gerne lave en workshop. | Malene |
| Marianne Hestbøl skal kunne flytte. | Karen |
| Tilmeldingsskemaet skal ændres lidt | Lars – vil du det? |
| Vi skal ændre i opslag/plakat | Dorte |
| Nyt opslag i kalenderen på Udeskole.dk | Malene |

**2) Udeskoleprisen**

Udeskoleprisen uddeles på efterårets møde. Vi håber prisen kan gå til en skole – gerne Røsnæs skole. Vi holder den åben til efteråret.

|  |  |
| --- | --- |
| Opgaver: | Hvem |
| Vælge prismodtager | Karen og Malene |
| Få bragt UdeskolePris-bogen up to date | Malene |

**3) Kontingent**

UdeskoleNet har 60.000 kr. på kontoen. Der er ingen grund til at puge penge – så hellere få flere medlemmer. Vi beslutter at sætte kontingentet ned, som Lars har foreslået:

* Personligt medlemskab: 200 kr. årligt
* Skolemedlemsskab: 600 kr. årligt

Folk skal stadig selv betale for deres rejse + forplejning, evt. leje af sted og oplægsholdere i forbindelse med hvert møde.

|  |  |
| --- | --- |
| Opgaver: | Hvem |
| Ændre alle steder, hvor kontingent er beskrevet. Udeskole.dk, UdeskoleNet opslag, Tilmeldingsskema mm. | Dorte, Lars, Malene |

**4) 15. møde i UdeskoleNet Foråret 2013**

Tid: 28. april 2014.

Vært: ”Skolen i virkeligheden” i Fredensborg Kommune

Sted: Statens Planteavlsstation, Krogerupvej 21, Humlebæk

Tema: Skolen i virkeligheden

Workshops: ?

Oplægsholder: ?

Begynd bare at få bare gode ideer. Vi holder et bestyrelsesmøde og planlægger mødet på stedet: Statens Planteavlsstation, Krogerupvej 21, Humlebæk, den 25. november 2013.

**Evt. kobling med seminar for nordisk netværk ?**

Vi diskuterer og overvejer, om vi kunne slå forårets møde i UdeskoleNet sammen med et Nordisk seminar for forskere og læreruddannelser. Vi er blevet bedt om at overveje dette af det netop afholdte møde i Metropol regi. Vi har følgende forslag:

To dages møde/seminar for tydeligt forskellige målgrupper (lærere / forskere). Deltagerne vælger selv, hvilken dag man vil deltage i via tilmeldings og betaling i to forskellige tilmeldingsskemaer. Det er også muligt at vælge begge:

* Første dag er ovenstående møde i UdeskoleNet med oplægsholder og workshops. UdeskoleNet står for mødet – og målgruppen er den sædvanlige – lærere, pædagoger, naturvejledere, formidlere og forskere.
* Anden dag er et Nordisk seminar for forskere og læreruddannelser. Vi beder Peter Bentsen, Erik Mygind, Metropol og andre om at overveje, om de har lyst til at stå for sådan et seminar. Seminaret er på forskningens præmis. Det består fx af en eller flere forelæsninger med ny viden ved nordiske forskere + en række seminarer – fx et om forskning og et om læreruddannesen, hvor måske et panel diskuterer – og til sidst spørgsmål fra salen eller andet. Det er op til de som arrangerer. Målgruppen er forskere og læreruddannere.

**5) Kort runde**

Vi tager en kort runde og fortæller hvad der sker i hhv. Fredensborg Kommune med ”Skolen i virkeligheden”, i Esbjerg Kommune, på VIA og i Skoven i Skolen. Der er fart på – og masser af gode ting sker.

**6) Mål og handleplan / Strategi**

Vi havde en supergod diskussion om, hvilken vej UdeskoleNet skal gå. Skal vi bare holde to møder om året – lidt med venstre hånd, og så sige det er godt. Eller skal vi blive ved at ville noget og presse verden i den retning. Vi synes det sidste – og inspireret af studiegruppens gamle ”Mål og handleplan”, så gik vi i gang med en lille proces, hvor vi skrev de ting vi synes er vigtige lige nu op på sedler – og ordnede og diskuterede dem. Det er blevet til vedhæftede først udkast til en mål og handleplan + en tankerække (i bunden af samme ark) om de dilemmaer vi står i nu.

Tankerækken får I også lige her:

**Analyse af et dilemma**

Siden 2000 har Udeskole bredt sig som en græsrodsbevægelse ind i skoler over hele Danmark, båret af ildsjæle i form af lærere, pædagoger og skoleledere. Samtidig er opstået et bredt lag af formidlere, naturvejledere, pædagogiske konsulenter i kommunerne, organisationer, Skoven i Skolen o.a., som aktivt støtter udeskole lokalt og nationalt med materialer og rådgivning.

Flere store forskningsprojekter i udeskole og naturklasser understøtter udviklingen, bl.a. Rødkildeprojektet, Peter Bentsens kortlægning, Læringsmiljø - Nærmiljø og senest TeachOut. Udeskole er en lille del af læreruddannelsen enkelte steder, på fx VIA, Metropol, Den Frie Lærerskole mfl. Bred formidling af udeskole via forskningsinstitutioner, læreruddannelser som VIA, Metropol og Den Frie Lærerskole, Skoven i Skolen, Udeskole.dk og UdeskoleNet har været med til at slå begrebet udeskole fast i den offentlige bevidsthed – og løfte det ind i Ministeriet for Børn og Unge, som har skrevet udeskole ind flere steder i reformforslag, hvor også aktivitetstimerne lægger op til udeundervisning.

Det er som en sandwich, hvor udeskole støttes nedefra og ovenfra. I skolen og på læreruddannelsen er det dog kun relativt få ildsjæle, som arbejder med udeskole. Hvis skolen bredt skal kunne gennemføre udeskole og udeundervisning i mange fag, som det nu er ønsket ovenfra, er det bydende nødvendigt at der sker en kvalificering af de lærere, som skal varetage undervisningen. Denne kvalificering kan ske gennem læreruddannelsen og gennem efteruddannelse af lærere.

Den gode lærer skal:

1. Kunne sit fag
2. Kunne sin pædagogik
3. Kunne klasseledelse
4. Have interpersonelle kompetencer

Sådan er det for alle lærere. Hvad skal udeskolelæreren mere kunne? Her er eksempler til debat:

Den gode udeskolelærer har

1. Direkte erfaring med udeundervisning på læreruddannelsen eller på efteruddannelse. (Man kan ikke give noget man ikke selv har fået.)
2. Viden om klasseledelse i uderummet og på ekskursioner
3. Viden om didaktik, dvs. hvordan man planlægger og gennemfører en undervisning, der kobler inde og ude
4. – og nu fordrer, at udeskole indføres bredt i grundskolen. – og hvor enkelte ildsjæle blandt lærerne og på læreruddanmen de lærere og lærerstuderende, som skal udføre udeskole

Det er ikke nye kompetencer for en lærer – tidligere har degnen arbejdet med anskuelighedsundervisning og taget eleverne med ud. Men det er glemt i de sidste 50 års skoleudvikling. Hvordan får vi det ind igen.

**7) Kalender**

Skriv straks ind i din kalender:

* Et møde før efterårets møde – ikke aftalt
* 14. Møde i UdeskoleNet, 7. og 8. oktober 2013
* Et møde den 25. november 2013, Statens Planteavlsstation, Krogerupvej 21, Humlebæk
* 15. møde i UdekskoleNet, 28. april 2014
* Evt. Forskerseminar, 29. april 2014